Shona Rosary Prayers

This language is also known as Chishona.

This language is spoken by 10,663,000 people in Zimbabwe. It is also spoken in Zambia, Malawi and Botswana.

Shona is one of the main languages spoken in Zimbabwe.

(Version A) is the version in current use in the Shona-speaking dioceses of Zimbabwe.

(Prayers that are not known in this language are shown in English until we have the complete prayer, at which time it will be shown in both languages.)

+ The Sign of the Cross / + Signum Crucis
'''+ Muzita raBaba, nereMwanakomana, nereMweya Mutsvene. Ameni.'''

Ndinokubhabhatidza muzita raBaba, neraMwanakomana, neraMweya Mutsvene. I baptize you in the name of the Father and of the Son and of the Holy Spirit. Amen.

Itai Minamato Iyi / NDINOTENDERA MWARI / The Apostles' Creed / Credo (Version B)
Itai Minamato Iyi Tinotendera Mwari baba ana masimba ose, Musiki wedenga napasi, Tinotendera Yesu Kristo, mwanakomana wake mumwe chete, mambo wedu, akazvarwa naMariya muvirigo nesimba raMweya Mutsvene akatongerwa kutambudzika naPonsiyo Pirato, akarovererwa pachipiyaniso, akafa akavigwa, akaenda kuvafi, zuva retatu, akamuka. Akakwira kudenga, kwaagere kurudyi rwaMwari Baba ana masimba ose; achabvako kuzotonga vapenyu navafi. Tinotendera Mweya Mutsvene; Kirike sande katorike, kubatana kwavasande, Kuregererwa kwamatadzo, kumuka kwomuviri Noupenyu husingaperi. Amen.

Baba Vedu / Our Father / Pater Noster (Version A)
Matthew 6:9-13 Luke 11:2-4

Baba vedu murikudenga Zita renyu ngarinamatwe; Humambo hwenyu ngausvike; Kuda kwenyu ngakuitwe, pasi sokudenga. Tipeiwo nhasi kudya kwedu kwezuva, Mutiregerereiwo zvatakakutadzirai, Sokuregerera kwatinoita vakatitadzira, Musatirega tichiwira munezvinotiyedza, asi mutinunure, kune zvakaipa. Amen.

Baba Vedu / Our Father / Pater Noster (Version B)
Baba Vedu muri kudenga, zita renyu ngarinamatwe; umambo hwenyu ngahusvike, kuda kwenyu ngakuitwe, pasi sokudenga. Tipeiwo nhasi kudya kwedu kwezuva, mutiregererewo zvatakakutadzirai sokuregerera kwatinoita vakatitadzira, musatirege tichiwira mune zvinotiedza, asi mutinunure kune zvakaipa. Amen.

Бaбa vedu / Our Father / Pater Noster
Matthew 6:9-13 Luke 11:2-4

Бaбa vedu vari kudeŋga, zita renyu ŋgarikudzwe novutşene. Vushe bgenyu ŋgabguvuye; kuda kwenyu ŋgakuitwe panyika sezakunoitwa kudeŋga. Mutipei nhasi zokudya zedu zinotiriŋgana. Mutikaŋganwirei mhoşa dzedu sezatinokaŋganwira vo vanemhoşa nesu. Regai kutiisa pakuidzwa, asi mutirwireipanowakaipa. Ameni.

Baba vedu / Our Father / Pater Noster
Baba vedu, muri kudenga, zita renyu ngarirumbidzwe, Ushe hwenyu ngahusvike, kuda kwenyu ngakuitwe pasi sokudenga. Tipei nhasi kudya kwedu kwezuva nezuva, Tiregererei zvatakakutadzira; sezvatinoregerera vakatitadzira; Musatirega tichiedzwa; asi tinunurei kumuipi. Amen.

Doxology
Nokuti Ushi nesimba nembiri ndezvenyu narini.

Baba Vedu / Our Father / Pater Noster
Baba vedu muri kndinga, zita ranyu ngari namatwe; umambo kweyu nga huskike, kuda kwenyu nga knitwe pasi sokudinga. tiprr wo nhasi kndya kwedu kwe zuva, muh regerwewo zvata kakut adgirai so kuregereran kwa tinosta vakntitadzira, musatirege tiki wira mune zvino tiedgu, asi muh munure kune zvakaipa. Amen.

Kwaziwai Maria / Hail Mary / Ave Maria (Version A)
Kwaziwai Mariya, muzere negirasiya, Mambo anemi. Makakomborerwa panavakadzi, akakomborerwa mwana wemimba yenyu, Yesu. Mariya Musande amai vaMwari, mutireverere isu vatadzi, zvino napanguva yokufa kwedu. Amen.

Kwaziwai Mariya / Hail Mary / Ave Maria (Version B)
Kwaziwai Mariya muzere girasiya Mambo anemi, makakomborerwa pana vakadzi, akakomborerwa mwana wemimba yenyu Yesu. Mariya musande amai vaMwari, Mutireverere isu vatadzi, zvino napanguva yekufa kwedu. Amen.

Kwaziwai Maria / Hail Mary / Ave Maria
Kwaziwai Maria Muzere Gracia Mambo anemi Makakomborerwa panavakadzi Akakomborerwa mwana wemimba yenyu, Yesu Mariya musande Amai vaMwari Mutireverere isu vatadzi zvino, napanguva yokufa kwedu Amen.

Kwaziwai Maria / Hail Mary / Ave Maria
Kwaziwai Maria, muzere negrasiya, mambo anemi makakomborerwa pana vakadzi akakomborewa mwana, wemimba yenyu Yesu. Maria musande amai vaMwari, mutireverere isu vatadzi, zvimwe nepounguva yekufa kwedu. Amen.

Vakudzwe Baba / Glory Be / Gloria Patri (Version A
Vakudziwe Baba, naMwanakomana, naMweya Musande. Sezvakanga zviri pakutanga, nazvino, nakare kose, nemisi isingaperi, Amen.

Vakudzwe Baba / Glory Be / Gloria Patri (Version B)
Vakudzwe Baba, naMwanakomana, naMweya Musande, sezvakanga zviri pakutanga. Nazvino nakare kose, kwemisi isingaperi. Amen.

Vakudzwe Baba / Glory Be / Gloria Patri
Vakudzwe Baba, neMwanakomana, naMweya Musande, sezuakanga zviri paku tanga, nazvino, nakare kose, nemisi isinga peri. Amen.

Mbiri kuna Baba / Glory Be / Gloria Patri
Mbiri kuna Baba, naMukorore, naMweya Anoera. Sezvo yakanga yakadaro pakutanga, nazvino yakadaro, igare yakadaro narini. Amen.

O Yesu Wangu / Oh, My Jesus / Fatima Prayer (Version A)
O Yesu wangu, tiregerereiwo matadzo edu. Tidzivirirei kumoto muzhinji. Ita mweya yese iyende kudenga, zvikuru iyo inoshaya tsitsi dzenyu kwazvo. Amen. Oh, my Jesus, forgive us our sins. Save us from the fires of hell. Lead all souls to Heaven, especially those most in need of Your mercy.

Yesu Wangu / Oh, My Jesus / Fatima Prayer (Version B)
Yesu Wangu, tiregerereiwo matadzo edu, mutidzivirire kumoto muzhinji, itai kuti mweya yose iende kudenga, zvikuru iyo inoda tsitsi dzenyu kwazvo.

Kwaziwai Hosi Sande / Hail, Holy Queen / Salve Regina (Version B)
Kwaziwai Hosi Sande, amai vetsitsi, rupenyu, runako, nechitarisiro chedu, kwaziwai! Tinochema kunemi, tiri vana vakatandwa vaEva. Tinokutetererai, tichigomera, tichichema, pasi pano pane nhamo. Tinzwireiwo imi, murevereri wedu, mutiringe nemeso enyu etsitsi. Mutiratidze, tafa, Mwana akakomborerwa wemimba yenyu, Yesu. Mariya muvirigo, makapfava, makanaka, makanakisa.

MWARI BABA, TIPEIWO SIMBA / Final Prayer (Version B)
Mwari Baba, Tipeiwo Simba rokuti tirambe tichifunga upenyu nokufa nokumuka muvafi kwaMambo wedu Yesu Kristo, nokuti izvi ndizvo zvatinorangarira nguva yose yatinonamata rusariro rwamai vedu Mariya musande muvirigo. Uyezve tinokumbirawo simba rekutevera gwara raMambo kuti tigowana makomborero aakatitsidzira. Kristo Mambo wedu tisvitsireiwo izvi kunemi. Amen.

TAURAI (Version B)
Chishamiso choga choga muchitaura sokuti, “Chishamiso chechitatu Yesu akaberekwa kuBeterehema mudanga.” Izvi zvinodikanwa kana muchiita rusariro nevamwe.

Musi weMuvhuro neMugovera, itai “Zvishamiso zveKufara / The Joyful Mysteries (Version B)
Gumi Rokutang 1) Angere Gabriyeri akaparidza kuna Mariya (Ruka 1:26-38) The Annunciation Matthew 1:18-25 Luke 1:26-38

Gumi Rechipiri 2) Mariya akashanyira Erizabeta (Ruka 1:39-56) The Visitation Luke 1:39-56

Gumi Rechitatu 3) Yesu akaberekwa kuBeterehema mudanga (Ruka 2:1-21) The Nativity Matthew 2:1-12 Luke 2:1-20

Gumi Rechina 4) Yesu akagamuchidzwa mutembere (Ruka 2:22-38) The Presentation Luke 2:22-39

Gumi Rechishanu 5) Yesu Kristo akawanikwa mutembere (Ruka 2:41-52) The Finding in the Temple Luke 2:41-50

Musi we China, "Zvishamiso zveChiedza" / The Luminous Mysteries (Version B)
Gumi Rokutang 1) Yesu Kristo akabhapatidzwa muJorodhani (Mateo 3:13-16) The Baptism of Christ Matthew 3:13-17 Mark 1:9-11 Luke 3:21-22 John 1:32-34

Gumi Rechipiri 2) Yesu akashandura mvura kuita waini pamuchato kuKana. (Jn 2:1-11) The Miracle at Cana John 2:1-12

Gumi Rechitatu 3) Yesu akatanga kuparidza kuuya kweUmambo hwaMwari (Mark1:14-15) Proclamation of the Coming of the Kingdom Matthew 4:12 - 25:46 Mark 1:14 - 13:37 Luke 4:14 - 21:38 John 3:13 - 12:50 John 20:22-23

Gumi Rechina 4) Yesu Kristo akapenya pagomo (Mateo 17:1-8) The Transfiguration Matthew 17:1-8 Mark 9:1-12 Luke 9:28-36

Gumi Rechishanu 5) 5.Yesu Kristo akadzika sakaramende pakudya kokugumisira (Mt 26) Institution of the Holy Eucharist at the Last Supper Matthew 26:26-29 Mark 14:22-25 Luke 22:14-20 John 13:1 - 17:26 1 Corinthians 11:23-29

Musi weChipiri neChishanu, itai "Zvishamiso zveKusuwa" / The Sorrowful Mysteries (Version B)
Gumi Rokutang 1) Yesu Kristo akatandadza mumunda Garden (Mateo 26:36-56) The Agony in the Garden Matthew 26:36-46 Mark 14:32-42 Luke 22:39-46

Gumi Rechipiri 2) Yesu Kristo akapurwa pamutsigo (Mateo 27:26) The Scourging at the Pillar Matthew 27:26 Mark 15:15 Luke 23:14-16 John 19:1

Gumi Rechitatu 3) Yesu Kristo akagadzwa ndaza yeminzwa. (Mateo 27:27-31) The Crowning of Thorns Matthew 27:27-30 Mark 15:16-19 John 19:2-3

Gumi Rechina 4) Yesu Kristo akatakura chipiyaniso (Mateo 27:32) The Way of the Cross Matthew 27:31-33 Mark 15:20-22 Luke 23:26-32 John 19:16-17

Gumi Rechishanu 5) Yesu Kristo akarovererwa pachipiyaniso. (Mateo 27:33-56) The Crucifixion Matthew 27:34-56 Mark 15:23-41 Luke 23:33-49 John 19:18-30

Musi weChitatu neSvondo, itai "Zvishamiso zveKurumbira" / The Glorious Mysteries (Version B)
Gumi Rokutang 1) Yesu Kristo akamuka muvafi. (Jona 20:1-29) The Resurrection Matthew 28:1-15 Mark 16:1-13 Luke 24:1-12 John 20:1-18

Gumi Rechipiri 2) Yesu Kristo akakwira kudenga. (Ruka 24:36-53) The Ascension Mark 16:19-20 Luke 24:50-53 Acts 1:9-11

Gumi Rechitatu 3) Mweya Musande akaburukira pana vapostori. (Acts 2:1-41) The Descent of the Holy Spirit Acts 2:1-41

Gumi Rechina 4) Mariya musande akakwidzwa kudenga. The Assumption Psalm 15 (16):10 1 Thessalonians 4:14-16 Apocalypse 2:11

Gumi Rechishanu 5) Mariya musande akagadzwa uhosi hwedenga. The Coronation of Mary Judith 15:10-12 Apocalypse 12:1

How to Pray the Rosary
1. + (The Sign of the Cross / Signum Crucis) 2. (The Apostles' Creed / Credo) 3. Baba Vedu / Бaбa vedu (Our Father / Pater Noster) 4. 3 Kwaziwai Maria (Hail Mary / Ave Maria) 5. Vakudzwe Baba (Glory Be to the Father / Gloria Patri) 6. Gumi Rokutanga / Announce the 1st Mystery 7. Baba Vedu / Бaбa vedu 8. 10 Kwaziwai Maria 9. Vakudzwe Baba / Oh, My Jesus 10. Gumi Rechipir / Announce 2nd Mystery 11. Baba Vedu / Бaбa vedu 12. 10 Kwaziwai Maria 13. Vakudzwe Baba / Oh, My Jesus 14. Gumi Rechitatu / Announce the 3rd Mystery 15. Baba Vedu / Бaбa vedu 16. 10 Kwaziwai Maria 17. Vakudzwe Baba / Oh, My Jesus 18. Gumi Rechina / Announce 4th Mystery 19. Baba Vedu / Бaбa vedu 20. 10 Kwaziwai Maria 21. Vakudzwe Baba / Oh, My Jesus 22. Gumi Rechishanu / Announce the 5th Mystery 23. Baba Vedu / Бaбa vedu 24. 10 Kwaziwai Maria 25. Vakudzwe Baba / Oh, My Jesus 26. Kwaziwai Hosi Sande (Hail, Holy Queen / Salve Regina) For the Intentions and protection of our Holy Father: 27. Baba Vedu / Бaбa vedu (Our Father / Pater Noster) 27. Kwaziwai Maria (Hail Mary / Ave Maria) 27. Vakudzwe Baba (Glory Be to the Father / Gloria Patri) 28. + (The Sign of the Cross / Signum Crucis)

How to Pray the Rosary (Version B)
NENZIRA IYI… POKUTANGA 1. MUZITA… 2. NDINOTENDERA MWARI... 3. BABA VEDU...  4. KWAZIWAI MARIYA...  5. KWAZIWAI MARIYA...  6. KWAZIWAI MARIYA...  7. VAKUDZWE BABA… 8. YESU WANGU… GUMI ROKUTANGA 9. TAURAI… 10. BABA VEDU... 11. KWAZIWAI MARIYA... 12. KWAZIWAI MARIYA... 13. KWAZIWAI MARIYA... 14. KWAZIWAI MARIYA... 15. KWAZIWAI MARIYA... 16. KWAZIWAI MARIYA... 17. KWAZIWAI MARIYA... 18. KWAZIWAI MARIYA... 19. KWAZIWAI MARIYA... 20. KWAZIWAI MARIYA... 21. VAKUDZWE BABA… 22. YESU WANGU… GUMI RECHIPIRI 23. TAURAI… 24. BABA VEDU... 25. KWAZIWAI MARIYA... 26. KWAZIWAI MARIYA... 27. KWAZIWAI MARIYA... 28. KWAZIWAI MARIYA... 29. KWAZIWAI MARIYA... 30. KWAZIWAI MARIYA... 31. KWAZIWAI MARIYA... 32. KWAZIWAI MARIYA... 33. KWAZIWAI MARIYA... 34. KWAZIWAI MARIYA... 35. VAKUDZWE BABA… 36. YESU WANGU… GUMI RECHITATU 37. TAURAI… 38. BABA VEDU... 39. KWAZIWAI MARIYA... 40. KWAZIWAI MARIYA... 41. KWAZIWAI MARIYA... 42. KWAZIWAI MARIYA... 43. KWAZIWAI MARIYA... 44. KWAZIWAI MARIYA... 45. KWAZIWAI MARIYA... 46. KWAZIWAI MARIYA... 47. KWAZIWAI MARIYA... 48. KWAZIWAI MARIYA... 49. VAKUDZWE BABA… 50. YESU WANGU… GUMI RECHINA 51. TAURAI… 52. BABA VEDU... 53. KWAZIWAI MARIYA... 54. KWAZIWAI MARIYA... 55. KWAZIWAI MARIYA... 56. KWAZIWAI MARIYA... 57. KWAZIWAI MARIYA... 58. KWAZIWAI MARIYA... 59. KWAZIWAI MARIYA... 60. KWAZIWAI MARIYA... 61. KWAZIWAI MARIYA... 62. KWAZIWAI MARIYA... 63. VAKUDZWE BABA… 64. YESU WANGU… GUMI RECHISHANU 65. TAURAI… 66. BABA VEDU... 67. KWAZIWAI MARIYA... 68. KWAZIWAI MARIYA... 69. KWAZIWAI MARIYA... 70. KWAZIWAI MARIYA... 71. KWAZIWAI MARIYA... 72. KWAZIWAI MARIYA... 73. KWAZIWAI MARIYA... 74. KWAZIWAI MARIYA... 75. KWAZIWAI MARIYA... 76. KWAZIWAI MARIYA... 77. VAKUDZWE BABA… 78. YESU WANGU… KUPEDZISIRA 79. KWAZIWAI HOSI SANDE … 80. BABA, TIPEIWO SIMBA … 81. MUZITA…

NZIRA YECHIPIYASO / Stations of the Cross
Mwari Baba, Mwanakomana wenyu Yesu akava munhu, asi munhu wenhamo namatambudziko. Nguva yose iyi yaakanga ari pasi pano, kubvira ucheche hwake dakara musi wokufa kwake wakatitamburira isu vatadzi. Tinokutendai Baba zvamakatipa mununuri wakadai. Chipiyaniso chake chakatiwanira nzira yakuenda nayo kudenga, chikatigonesa kuva vana venyu zvakare.

Yesu, tinoda kufamba zvino panzira yenyu yechipiyaniso, imi uchitionesazve marwadzo ose akasakiswa namatadzo edu, isu tichirwadziwa mumwoyo nokuapfidza chose. Tinokumbirisa, mutiregerere matadzo edu. Amen.

I-Yesu asine mhaka ari kutongerwa kufa naPonsiyo Pirato / The First Station: Jesus Is Condemned To Death
Luke 23:23-24

M. Tinokupfugamirai, Kristo Mambo, tinokurumbidzai. V. Zvamakanunura vanhu vose nechipiyaniso chenyu chisande. M. Ngatirangarirei: Yesu wakabuda mumba maKaifasi, umo akanga atukwa. Akabudazve kwaHerode, apo akanga asekwa. Zvino pana Ponsiyo Pirato iye musiki anotongwa nechisikwa, iye Mwari anotongwa nomutadzi. Mutongi wacho idera uye vamangari vazere nhema namakuhwa. Yesu akavinga kuti vanhu vave noupenyu, asi ivo vanomutongera kufa. M. Yesu, makatakura matadzo edu ose. V. Makapira isu hama dzenyu upenyu hwenyu. M. Ngatinamatei: Yesu madiwa, zvakaitika apa hazvina kuitika kamwe chete, zvikapera. Zuva rimwe nerimwe munotongwa saizvozvo, nokuti nokutadza kwedu tinokufuratirai. Tiregerereiwo kuti pazuva rokutongwa kwedu tiwane mufaro usingaperi. M. Kristo Mambo, makarovererwa pachipiyaniso. V. Tinzwireiwo tsitsi.

Rwiyo Amai vangu vasande, Maronda oMununuri, Nditsikirei mumwoyo.

II-Yesu ari kutakudzwa chipiyaniso / The Second Station: Jesus Accepts His Cross
Matthew 27:31 M. Tinokupfugamirai, Kristo Mambo, tinokurumbidzai. V. Zvamakanunura vanhu vose nechipiyaniso chenyu chisande. M. Ngatirangarirei: Yesu anofanira kufa rufu runosvodesa, somuipi achaturikwa pachena padanda rechipiyaniso. Zvino vapondi vanouya nacho nokuchiisa pamafudzi ake. Mununuri wedu anochigumbatira nomwoyo wakashinga. M. Yesu, makatakura matadzo edu ose. V. Makapira isu hama dzenyu upenyu hwenyu. M. Ngatinamatei: Yesu madiwa, munotakura mutoro wedu. Asi isu kazhinji tinoramba kana kunzvenga chipiyaniso, kubvira matambudziko atinenge takaremedzwa nawo. Itai kuti tirege kukanganwa mashoko enyu okuti, “Uyo asingadi kutakura chipiyaniso chake achinditevera haakodzeri kuva wangu”. (Mt. 10,38). M. Kristo Mambo, makarovererwa pachipiyaniso. V. Tinzwireiwo tsitsi.

Rwiyo Yesu Kristo achifira Uko pachipiyaniso, Amai kwazvo vachema.

III-Yesu awira pasi nekuremerwa nechipiyaniso / The Third Station: Jesus Falls the First Time
Matthew 10:38

M. Tinokupfugamirai, Kristo Mambo, tinokurumbidzai. V. Zvamakanunura vanhu vose nechipiyaniso chenyu chisande. M. Ngatirangarirei: Yesu waneta, arukutika. Shungu yake yomumunda, kusagona kuvata, kuvhunzwazve navatongi, kupurwa pamutsigo nokupfekedzwa ngundu yeminzwa – zvose izvi zvamupedza. Anowira pasi achitsimbirirwa nechipiyaniso. M. Yesu, makatakura matadzo edu ose. V. Makapira isu hama dzenyu upenyu hwenyu. M. Ngatinamatei: Yesu madiwa, kuwa kwedu kwakasiyana nokwenyu. Imi munowira pasi munzira yechipiyaniso, isu tinowira mumatadzo. Imi makashingairira kutiponesa, asi isu tinozvifadza nokuchinya kwedu. Tinochema tichinyara zvivi zvedu. Mutisimudze nokutibudisa mumatadzo edu. M. Kristo Mambo, makarovererwa pachipiyaniso. V. Tinzwireiwo tsitsi.

Rwiyo Mwoyo wavo wakatsvira, Mwana wavo wabayiwa Pazvanza, pamakumbo.

IV-Amai Mariya vari kusangana nomwana wavo munzira / The Fourth Station: Jesus Meets His Mother
Luke 23:34-35

M. Tinokupfugamirai, Kristo Mambo, tinokurumbidzai. V. Zvamakanunura vanhu vose nechipiyaniso chenyu chisande. M. Ngatirangarirei: Zviya vakafemberwa naSimiyoni nhasi zvoitika. Mai havagoni kukurukurirana nomwana wavo, nokudaro vanoshungurudzwa mwoyo. Vose vari vaviri vanofa neshungu vachigoverana matambudziko. Asi vanotsigirana norudo rukuru runosimbisa vose vari kuita kuda kwaMwari. M. Yesu, makatakura matadzo edu ose. V. Makapira isu hama dzenyu upenyu hwenyu. M. Ngatinamatei: Yesu madiwa, imi hamuna kukwasha nyaradzo mumatambudziko kunyangwe kuna avo vapamwoyo penyu. Nguva dzose isu tinoda kunyaradzwa, asi nyaradzo yezviro kwazvo tinoiwana mamuri chete. Nokuti ndimi upenyu, ndimi nzira yedu inotigonesa kusvika kwamuri. M. Kristo Mambo, makarovererwa pachipiyaniso. V. Tinzwireiwo tsitsi.

Rwiyo Isu tose tinochema Tichitarisa Mariya, Amai vachigomera.

V-Simiyoni weSirene ari kutakudzwa chipiyaniso chaYesu / The Fifth Station: Simon of Cyrene Helps Jesus
Matthew 27:32

M. Tinokupfugamirai, Kristo Mambo, tinokurumbidzai. V. Zvamakanunura vanhu vose nechipiyaniso chenyu chisande. M. Ngatirangarirei: Simiyoni zvako mugoni wayamura Yesu mumatambudziko ake. Zvinotisimbisa sei kuziva kuti Mambo afadzwa newe womuno muAfrika. Asi chokwadi hapana chandingachochora pana Simiyoni, nokuti nyangwe nhasi ndingagona kuitawo zvaakaita iye. Yesu wakati “Zvamakaitira mumwe wavaduku vehama dzangu ndiyeni wakare wamakazviitira” (Mateo 25, 40). M. Yesu, makatakura matadzo edu ose. V. Makapira isu hama dzenyu upenyu hwenyu. M. Ngatinamatei: Yesu madiwa, muti unovava ndiwo unorapa. Makabatsira Simiyoni negomborero rokutakura chipiyaniso nechido. Tinochema kwamuri kuva Simiyoni muzviito zvedu. Zarurai meso edu kuti tibatsire hama dzedu dziri mumatambudziko, tigova zvinungu zvine miseve yomufaro tigorerutsa rupenyu rwavamwe norwedu. Chido ndiwo mambure okukwevera vamwe kwamuri. M. Kristo Mambo, makarovererwa pachipiyaniso. V. Tinzwireiwo tsitsi. Rwiyo Vakaona mwana wavo Achitambudzika kwazvo Achitifira isu.

VI-Veronika ari kupukuta uso hwaYes / The Sixth Station: Veronica Wipes the Face of Jesus
Isaiah 53:2-3

M. Tinokupfugamirai, Kristo Mambo, tinokurumbidzai. V. Zvamakanunura vanhu vose nechipiyaniso chenyu chisande. M. Ngatirangarirei: Ropa rinochururuka pauso hwaYesu. Yesu anotadza kuona. Veronica, mudzimai vetsiye nyoro, anoverevedza pakati pegurusvusvu ravanhu vazere ruvengo kundonyaradza mununuri wake. Anobvisa dhuku yake achipukuta nayo uso hwaYesu. Yesu anomutusa achizvipa kunaye mumufananidzo wechiso chake. M. Yesu, makatakura matadzo edu ose. V. Makapira isu hama dzenyu upenyu hwenyu. M. Ngatinamatei: Yesu madiwa, rupenyu rwedu ngaruve mucheka waVeronika kuti rupukute nokubvisa kutambura kwavamwe vedu. Varege kuona isu asi imi matiri. Tive nyaradzo kuna vose vatinosangana navo; tipeiwo kushinga kwaVeronika kuti tirege kutya kuita zvakarurama. M. Kristo Mambo, makarovererwa pachipiyaniso. V. Tinzwireiwo tsitsi.

Rwiyo Vakaona Muponesi Achirwadzwa namaronda Pa’msana pamatadzo.

VII-Yesu awira pasi zvakare / The Seventh Station: Jesus Falls the Second Time
Isaiah 53:5 M. Tinokupfugamirai, Kristo Mambo, tinokurumbidzai. V. Zvamakanunura vanhu vose nechipiyaniso chenyu chisande. M. Ngatirangarirei: Yesu ava kufamba achidzengedzeka, achitatarika, achidzungaira anowira pasi pakare. Mutoro wamatadzo edu wakaisvorema. Asi rudo rwake rwokutinunura runomumutsazve. Anofamba netsungo achienda kurufu rwake. M. Yesu, makatakura matadzo edu ose. V. Makapira isu hama dzenyu upenyu hwenyu. M. Ngatinamatei: Yesu madiwa, imi hamuiti chinya kana tichikutadzirai. Tipeiwo mwoyo wakafanana nowenyu usingacheuki shure, mwoyo usingazezi kurema kwechipiyaniso. Tibetserei negomborero renyu kuti tikunde miviri yedu ino utera pamusana pamatadzo edu. M. Kristo Mambo, makarovererwa pachipiyaniso. V. Tinzwireiwo tsitsi.

Rwiyo O Mariya tifundisei Kupfidza matadzo edu Akauraya Yesu.

VIII-Vakadzi veYerusarema vari kuchema Yesu / The Eighth Station: Jesus Consoles the Women
Luke 23:27-28

M. Tinokupfugamirai, Kristo Mambo, tinokurumbidzai. V. Zvamakanunura vanhu vose nechipiyaniso chenyu chisande. M. Ngatirangarirei: Madzimai eYerusarema anotarisa Yesu nemisodzi padama. Misodzi ndeyokubayiwa mwoyo vachiona munhu achitambura zvakadai asina chaakatadza. Yesu anotendeukira vakadzi ava nokuvanyaradza pamwe nokuvayeudza kushata kwakaita matadzo avo, achiti, “Vakunda veYerusarema, musandicheme ini, asi zvichemei imi navana venyu” (Ruka 23,28). M. Yesu, makatakura matadzo edu ose. V. Makapira isu hama dzenyu upenyu hwenyu. M. Ngatinamatei: Yesu madiwa, munoda kutidzidzisa kutirira minzwa namasoso anouya zuva nezuva murupenyu rwedu. Tatoona zvino kuti nokutamburira vamwe tinokwezvera kwamuri nyangwe vaya vanga vaomesa mwoyo. Manzwi igasva anosadziswa nezviito. M. Kristo Mambo, makarovererwa pachipiyaniso. V. Tinzwireiwo tsitsi.

Rwiyo Ngatigoverane nemi Kutambudzika kwaYesu Kwaakatirwadzirwa.

IX-Yesu awira pasi kechitati / The Ninth Station: Jesus Falls the Third Time
Isaiah 53:7 M. Tinokupfugamirai, Kristo Mambo, tinokurumbidzai. V. Zvamakanunura vanhu vose nechipiyaniso chenyu chisande. M. Ngatirangarirei: Hoyo Yesu waputsika rwetatu, haachagoni nokusimudza ruoko. Zvinodambura mwoyo kuona murume wakasvika achishaya simba kudai. Chii chasakisa izvi! Mufaro wedu mukusindimarira mumatadzo tichiziva tichida ndiwo wamuponda munhu uyu worudo. M. Yesu, makatakura matadzo edu ose. V. Makapira isu hama dzenyu upenyu hwenyu. M. Ngatinamatei: Yesu madiwa, ko isu tinowira murutadzo kangani! Kazhinji chose. Nguva zhinji tinochera chikomba pasi nokupfira mate tichiti, ‘Hatichapamhidzi’. Asi noutera hwedu tinovhukunura zvatakacherera pasi nokuwira murutadzo zvekare. Yesu madiwa, pengenusai meso edu tione uipi hworutadzo. M. Kristo Mambo, makarovererwa pachipiyaniso. V. Tinzwireiwo tsitsi.

Rwiyo Ngatimire paKavari Tichiona nhamo dzose Dzinoisvokunetsai.

X-Yesu ari kukutunurwa hanzu dzake / The Tenth Station: Jesus is Stripped of His Garments


M. Tinokupfugamirai, Kristo Mambo, tinokurumbidzai. V. Zvamakanunura vanhu vose nechipiyaniso chenyu chisande. M. Ngatirangarirei: Yesu anobviswa hanzu pazere vanhu nokusara ave bunumunu achionekwa nani naani wose. Vanokwatura nguo dzanga dzanamira pachenyengurwa nejamboko; muviri wose wangova ronda rimwe. M. Yesu, makatakura matadzo edu ose. V. Makapira isu hama dzenyu upenyu hwenyu. M. Ngatinamatei: Yesu madiwa, munobvuma zvenyu kushorwa nokunyadziswa kudaro kuti muripire matadzo ose okupanga kana okuita zvinonyadza. Kuti tikutunure munhu musharu tinofanira kuva neshungu dzokuzvikwatanura tsika dzedu dzakaipa nazvose zvinotitadzisa kumhanyira kuna Mwari. M. Kristo Mambo, makarovererwa pachipiyaniso. V. Tinzwireiwo tsitsi.

Rwiyo Ngatiyeuke maronda Akatirwira naYesu Pamusana pedu.

XI-Yesu ave kurovererwa pachipiyaniso / The Eleventh Station: Jesus is Nailed to the Cross
Luke 23:33-34

M. Tinokupfugamirai, Kristo Mambo, tinokurumbidzai. V. Zvamakanunura vanhu vose nechipiyaniso chenyu chisande. M. Ngatirangarirei: Sando inorovererwa nayo hoko dzesimbi iri kunzwika kuti ngo-ngo-ngo, asi hoko dziri kupinda paiko? Munyama yaYesu! Uyo chete asina mwoyo ndiye anogona kutarisa. Mwanakomana waMwari anovanzarikwa pachipiyaniso nechisikwa. Chokwadi mhondi idzi dzakasvinuka. M. Yesu, makatakura matadzo edu ose. V. Makapira isu hama dzenyu upenyu hwenyu. M. Ngatinamatei: Yesu madiwa, zvataziva kuti matadzo edu ndidzo hoko dzinokubayai, kusada kutsunga iri iyo sando, tinokumbira kuti mutsigire chido chedu tishingairire kurasa izvi zvose. Tichirangarira kuti makatambura sei pamusana pokuda isu, tinoda kukuratidzai kutenda kwedu tichiita kuda kwenyu. M. Kristo Mambo, makarovererwa pachipiyaniso. V. Tinzwireiwo tsitsi.

Rwiyo Hoko ndefu dzakabaya. Tsoka dzake namaoko. Mariya achiona.

XII-Yesu ari kufira pachipiyanis / The Twelfth Station: Jesus Dies on the Cross
Luke 23:46

M. Tinokupfugamirai, Kristo Mambo, tinokurumbidzai. V. Zvamakanunura vanhu vose nechipiyaniso chenyu chisande. M. Ngatirangarirei: Yesu anorembera pachipiyaniso chinova ndiyo Atari yakatunhumadzwa; wonyatsoona masoja navamwe vanhu vachigadaidzana vachimusveeredza. Yesu haatsvividzi, haasarudzi pakununura kwake. Kunyangwe muteuro wazara kuti tuba, murudo rwake anotipazve mai vake. M. Yesu, makatakura matadzo edu ose. V. Makapira isu hama dzenyu upenyu hwenyu. M. Ngatinamatei: Yesu madiwa, makambanudza maoko enyu kuti mumbundikire vanhu vose vose. Munotidana asi isu mukutadza kwedu tinowanzodavira tichiti, “Handidi kuuya kwamuri”. Shure kwechipiyaniso chenyu hakuna munhu kuitira kuti anokudai awane pokuzviroverera. Zvino tinoda kuva pedyo nemi, nokuti vanodana havasiyani. M. Kristo Mambo, makarovererwa pachipiyaniso. V. Tinzwireiwo tsitsi.

Rwiyo Kana isu tichitadza, Tinobaya Mununuri Nomwoyo wa’mai vake.

XIII-Muviri waYesu waturunurwa pachipiyaniso / The Thirteenth Station: Jesus is Taken Down From His Cross
Matthew 27:57-58 M. Tinokupfugamirai, Kristo Mambo, tinokurumbidzai. V. Zvamakanunura vanhu vose nechipiyaniso chenyu chisande. M. Ngatirangarirei: Zvino Yesu wafa, wazorora zvake Mwanakomana waMwari. Kunyangwe zvake atambudzwa, afa asina zishura nomunhu. Vanomuturunura vachimuisa pamakumbo amai vake, apo paakambogara somwana mudiki achayevedza. Mai Mariya Havana mate nenhamo yakadai. M. Yesu, makatakura matadzo edu ose. V. Makapira isu hama dzenyu upenyu hwenyu. M. Ngatinamatei: Yesu madiwa, meso edu anonyara kutarisana nemi nezvatakaita. Tipeiwo kuona kushata kwamatadzo nomwoyo unoapfidza. Pfumo raRongino ratotizarurira mukova mumwoyo menyu, munova ndimo matinovanda kana satani otirunzira. M. Kristo Mambo, makarovererwa pachipiyaniso. V. Tinzwireiwo tsitsi.

Rwiyo O Mariya tabatsirei Isu vatadzi vaipi, Tirwarire matadzo.

XIV-Yesu ari kuvigwa / The Fourteenth Station: Jesus is Laid in the Tomb
Matthew 27:59-60 M. Tinokupfugamirai, Kristo Mambo, tinokurumbidzai. V. Zvamakanunura vanhu vose nechipiyaniso chenyu chisande. M. Ngatirangarirei: Yesu anovigwa muguva risiri rake. Chokwadi, Mwanakomana waMwari haana nechii chose chiri chake. Sembeu inofusirwa muvhu kuti imere, Yesu vakabuda muguva noupenyu utsva hwatichagoverana naye. Varindi ava veguva rake ndivo vakatanga kupupurira kumuka kwaYesu. M. Yesu, makatakura matadzo edu ose. V. Makapira isu hama dzenyu upenyu hwenyu. M. Ngatinamatei: Yesu madiwa, kazhinji isu vanhu tinotaura tichiti, ‘Wafa, warova’ asi kumuka kwenyu tinodzidza kuti kufa ndiko kutanga kwoupenyu. M. Kristo Mambo, makarovererwa pachipiyaniso. V. Tinzwireiwo tsitsi.

Rwiyo Kana toosiya pasi, Tipeiwo kugara nemi Misi yose kudenga.

Chinamato chokupedzisira Mwari Baba, tatoonazve nokurangarira pachipiyaniso choMwanakomana wenyu kuti, tiri vatadzi. Yesu wakarohwa panzvimbo yedu, ropa rake rakasuka matadzo edu ose. Baba, tinotenda zvikuru zvamakatipa muponesi wakadai azere norudo. Yesu madiwa, hatikutsvagii muguva. Hamumo. Muri mupenyu. Shoko renyu rokugumisira raive rokuti “Zvapera”. Zvino rinonzwikwa sorwiyo rukuru rwokukunda. Rufu rwakamedzwa. Nechipiyaniso chenyu mufaro wakapinda munyika. Nokumuka kwenyu matotimutsawo isu kuti tigosvika kwamuri kudenga. Amen.

Baba Vedu…

Kaziwai Mariya…

Vakudzwe Baba……

Usiku Ihwohwo! / Silent Night / Stille Nacht
Luke 2:1-20

1. Usiku ihwohwo! Vose vovatapo, Bva vorinda ndiBambo naMai, Vasvinura pamwana onai! Tisvinure nesu! Tisvinure nesu!

2. Usiku ihwohwo! Jesu wakatida, Wakauya panyika kudai. Wakaberekwa nhasi, farai, Ngatifari nesu! Ngatifari nesu!

3. Usiku ihwohwo! Vouragu uko Vakaona vatumwa vaSHE Vachiimba svikai: Rugare Rwakasvika pasi! Rwakasvika pasi!

4. Usiku unowo Todo kukudza SHE; Nesu tinomufarirawo Sezvaita varisi uko; Tomuonga nesu! Tomuonga nesu!